section_heading: Životopis
paragraph_text: Rodio se je ratne 1915. godine u Zagrebu. Otac mu je rano umro što mu je iznimno otežalo obiteljsku ekonomsku situaciju, tako da je dosta kasnije diplomirao. Krajem 1930-ih počeo se baviti konjima, tako da je do 1940-ih postao bitnom osobom u Konjičkom savezu Hrvatske. Nakon 2. svjetskog rata, 1947. je završio stočarski tečaj za agronome i veterinare. Od 1947. do 1948. predavao je biologiju krznaša i poznavanje krzna životinja na tečajima pri Ministarstvu industrije i tečajima za lovne inspektore u Zagrebu. Od iste godine je međunarodnim kinološkim sudcem pri FCI-ju.